# אחותי למען נשים בישראל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אחותי למען נשים בישראל היא תנועה חברתית פמיניסטית המושתת על עקרונות הפמיניזם המזרחי. התנועה פועלת לקדם נושאים של צדק כלכלי, חברתי ותרבותי ולהעצים את הסולידריות עם נשים ממעמד כלכלי-חברתי מוחלש בשיח הציבורי בישראל.

התנועה נוסדה בשנת 1999 על ידי פעילות חברתיות ופמיניסטיות, ביניהן ויקי שירן ואלה שוחט.

הפמיניזם המזרחי הוא זרם בפמיניזם הישראלי, היוצא נגד פעולה פמיניסטית תחת דגל אחד תוך התעלמות מההבדלים המעמדיים, הכלכליים והתרבותיים בין נשים. ההנחה שלכל הנשים מכנה משותף אחד באשר הן נשים מובילה להתעלמות מיחסי ההגמוניה והדיכוי הקיימים בין נשים מקבוצות שונות, ופועלת לרעתן של נשים המצויות בקצוות הפריפריאלים של החברה הישראלית. הפמיניזם המזרחי שואף להרחיב את גבולות המאבק הפמיניסטי כך שיכליל ויפעל למען התעצמותן של נשים מזרחיות ושל נשים המודרות ממעגלי הכוח הפוליטיים, הכלכליים והתרבותיים בישראל.

לטענת זרם זה, לנשים המזרחיות ישנו סיפור חיים שונה מאשר לנשים אשכנזיות ומכאן גם סדר יום אחר מזה של הפמיניזם ההגמוני. זאת באשר המוכפפות שלהן נובעת לא רק מעצם היותן שייכות לקטגוריה "נשים" אלא גם מהיותן שייכות לקטגוריה "מזרחים".

לאור עקרונות אלו, הוקמה תנועת אחותי ומתוך הבנה כי ארגונים פמיניסטיים בישראל נוסדו והונהגו על ידי נשים אשכנזיות, רובן אקדמאיות ומתגוררות במרכז הגיאוגרפי של ישראל. נשים אלו פעלו לקידום צרכים ואינטרסים האופייניים לנשים ממעמדות אלה, כגון קידום נשים בדירקטוריונים, בכנסת ובמוסדות להשכלה גבוהה. הגם שמאבקים אלו חשובים, תנועת אחותי טוענת כי הם דחקו לשולי התודעה הציבורית את קיומו של ציבור נשים רחב שעסוק בהישרדות כלכלית ובקיום יומיומי, ולא בתפיסת עמדות בכירות במשק ובכלכלה.

בית התנועה ממוקם ברחוב מטלון 70, בשכונת נווה שאנן בדרום תל אביב. המקום שואף להוות מרכז תרבות וחברה פמיניסטי. במקום ניתן למצוא מרכז מידע וייעוץ רב תחומי והפעילות במרכז כוללת גם תערוכות, הרצאות, סדנאות, וקורסים לקהל מהשכונה ומחוצה לה. במקום ניתן למצוא גם גלריה, אשר האמנים הפועלים בתחומה רואים בעבודתם כלי לשינוי חברתי.

## [עריכה] ראו גם

- פמיניזם
- פמיניזם מזרחי

## [עריכה] קישורים חיצוניים

- אתר תנועת אחותי

מקור: http://he.wikipedia.org../../../%D7%90/%D7%97/%D7%95/%D7%90%D7%97%D7%95%D7%AA%D7%99_%D7%9C%D7%9E%D7%A2%D7%9F_%D7%A0%D7%A9%D7%99%D7%9D_%D7%91%D7%99%D7%A9%D7%A8%D7%90%D7%9C.html

קטגוריה: החברה הישראלית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English